PROPOSTI GĦAL STATUT RIVEDUT TA' L-GĦAQDA TAL-FOLKLOR biex jiġi diskuss / approvat fil-laqgħa ġenerali 1995. Isem L-isem tal-Għaqda jkun GĦAQDA TAL-FOLKLOR (Malta Folklore Societv). (minn issa l-quddiem, f'dan l-istatut tissej- jaq GĦAQDA) Indirizz postali Sakemm il-Għaqda ma jkollhiex sede uffiċjali, l-inidirizz ikun c/o ta' dak li jkun segretarju fis- sena kurrenti. Għanijiet (a) Biex il-folklor Malti jiġi mħares, jiġi aktar magħruf u inkoraġġit fil-forma tradizzjonali tiegħu, fejn hu possibbli. (b) Biex tippromovi l-folklor Malti permezz ta' taħditiet, xandir, wirjiet, publikazzjonijiet, eċċ. (ċ) Biex tinkuraġġixxi riċerka u studju tad- drawwiet u tradizzjonijiet u manifestazzjonijiet oħrajn Maltin, oriġini u żvilupp tal-għana, żfin , mużika u Ibies popolari u taqbil ma' dawk ta' artijiet oħrajn. (d) L-Għaqda tkun strettament mingħir xejriet politiċi. 4, Membri (a) Kull min għandu għal qalbu l-interess tal- folklor f'Malta, jista' jissieħeb fil-Għaqda. (b) Biex wieħed ikun membru għandu jħallas għal darba Lira Maltija ''admission fee' malli jissieħeb, u lira Maltija kull sena bħala sħubija. Din ir-rata tista' tiġi riveduta u mibdula skond il-bżonn, f'laqgħa ġenerali, b'avviż minn qabel fuq l-aġenda. Min ma jħallasx is-sħubija jitqies li mhux membru effettiv għal dik is-sena. Min ikompli jonqos li jħallas, ukoll wara li jkun avżat bil-miktub, jista' jinqata' mill-lista tal- membri, (ċ) Jekk membru ikun ta' dannu għall-Għaqda jew għall-interessi tagħha, jiġi sospiż jew jitneħħa mill-lista tal-membri. (d) Il-Kumitat jista' jagħżel presidenti ono- rarji. (e) L-Għaqda tista' tiftaħ fergħat. Kumitat amministrattiv (a) Il-kumitat ikun magħmul minn president, segretarju u teżorier, viċi president, assistent segretarju u assistent teżorier. Ikun hemm ukoll tliet membri. Dawn kollha jkunu nomi- nati u eletti waqt il-laqgħa ġenerali annwali minn membri effet- tivi. Il-karigi rispettivi jiġu deċiżi ,minnhom stess waqt l- ewwel laqgħa tal-kumitat li ssir wara l-laqgħa ġenerali annwali. (b) Il-kumitat jiltaqa' skond il-bżonn, iżda mhux inqas minn darba kull xaharejn. (ċ) Il-kworum għall-laqgħa tal-kumitat ikun ta' ħames membri, iżda jekk dan ma jintlaħaqx, il-laqgħa ssir xorta waħda wera nofs siegħa. (d) Il-kumitat iservi għal sena sakemm jiġi xolt fil- laqgħa ġenerali annwali li jmiss. (e) Jekk membru tal-kumitat ma jattendix għal tliet darbiet wara xulxin mingħajr ma javża, jitqies li rriżenja mill- kumitat. (f) Jekk membru tal-kumitat iħalli l-kariga tiegħu, minn floku tinħatar dik il-persuna, li fil-votazzjoni ta' l-aħħar laqgħa ġenerali annwali tkun imissha, wara li nħatar il-kumitat kurrenti. Jekk dan ma jkunx possibbli, il-kumitat jista' jaħtar lil xi persuna oħra minn fost il-membri effettivi. Dmirijiet ta' l-uffiċjali (a) Il-president jara li jintlaħqu l-għanijiet tal- għaqda u li x-xogħol isir skond l-istatut. Imexxi kull laqgħa tal-għaqda. Jagħmel indirizz fil-laqgħa ġenerali annwali. (b) Is-segretarju jżomm il-minuti ta' kull laqgħa, iżomm rekords tal-attivitajiet kollha u tal-korrespondenza tal- għaqda. Iżomm iista aġġornata tal-membri. Isejjaħ il-laqgħat skond kif jiġu deċiżi mill-kumitat, iħejji rapport annwali. (ċ) It-teżorier jieħu ħsieb il-fondi tal-għaqda u jħejji rapport annwali bir-rendikont finanzjarju. (d) il-viċi president, l-assistent segretarju u l- assistent teżorier, jagħmlu l-istess xogħol tal-uffiċjali ris- pettivi jekk dawk ma jkunux preżenti, jew jgħinuhom fix-xogħol tagħhom. (e) L-editur tal-publikazzjonijiet tal-għaqda mhux bilfors li jkun membru tal-kumitat jew membru effettiv, iżda f'xogħolu huwa obbligat li jżomm mal-għanijiet tal-istatut tal- għaqda, u jirrifletti biss ir-rieda tal-kumitat. Laqgħa ġenerali annwali (a) Din għandha ssir kemm jista' jkun kmieni fil-bidu tas-sena l-ġdida, matul l-ewwel xaharejn tas-sena. L-aġenda għandha tinkludi (i) minuti tal-laqgħa ġenerali li tkun saret qabel. (ii) Indirizz mill-president. (iii) rapport tas- segretarju. (iv) rapport finanzjarju ffirmat mill-awditur li jkun intagħżel fil-laqgħa ġenerali annwali ta' qabel. (v) ħatra ta' 'chairpersonm' u persuni oħra biex imexxu l-elezzjoni tal-kumitat il-ġdid. (vi) nominazzjonijiet u votazzjoni għall-kumitat il- ġdid. (vii) nominazzjoni ta' awditur għas-sena kurrenti. (b) Il-kworum għal-laqgħa ġenerali ikun ta' nofs il- membri effettivi; jekk dan ma jintlaħaqx, il-laqgħa tibda nofs siegħa wara. (ċ) Tista' tissejjaħ laqgħa ġenerali straordinarja mill-kumitat, jew minn għaxar membri effettivi. Tibdil fl-istatut L-istatut jew partijiet minnu jistgħu jinbidlu biss b'deċiżjoni ta' laqgħa ġenerali wara li l-membri effettivi ikunu rċevew, mill-inqas sa jumejn qabel, kopja tat- tibdil propost. (a) Jista' jsir xoljiment tal-għaqda biss b'deċiżjoni ta' membri effettivi waqt laqgħa msejħa apposta. (b) Jekk l-għaqda ikollha xxolji, (i) id-dokumenti tal- għaqda jmorru fl-arkivju nazzjonali b'att notarili. (ii) jekk ilkollha ġabra jew librerija ta' kotba, dan imorru fil-librerija pubblika nazzjonali. (iii) flus li jappartjenu lill-għadqa imorru f'xi istitut. (iv) jekk ikun hemm oġġetti folkloristiċi proprje- ta' tal-għaqda, dawn imorru għand id-direttur tal-mużewijiet nazzjonali.